Борис Младенов-Young
Пишман съм станал от рождени дни…

chitanka.info

Пишман съм станал от рождени дни —

премного лазарника се събраха…

Докато се обърна — пак дошли,

от сладост тортите ми загорчаха.

Подаръци не искам. За кога!

И пожеланията не обичам —

за жалост веч не вършат чудеса…

На плашило на снимките приличам.

Но край! От днес нататък съм решил

рожденото събитие голямо

да чествам скромно, в старомоден стил

през високосните години само!!!

Надявам се, чрез този нов похват

по-дълго да остана (старец) млад.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.